Detaliile accidentului cu șase răniți de la Oniceni
Marți în jurul orei 08:06 un bărbat de 37 ani, domiciliat în Mogoșești Siret, județul Iași, în timp ce conducea autoturismul pe DN2 E85, pe raza localității Oniceni, a părăsit partea carosabilă și a pătruns în curtea unui imobil aflat pe partea stângă privind direcția de deplasare a autoturismului. În vehiculul implicat în accident se mai aflau încă 5 persoane (toți bărbați cu vârste cuprinse între 24 și 47 de ani), care au suferit leziuni ușoare. De asemenea, șoferul de 37 ani a suferit și el leziuni ușoare. Conducătorul auto a fost testat cu aparatul etilotest rezultatul fiind negativ și i s-au recoltat probe de sânge la spitalul mun. Fălticeni pentru stabilirea alcoolemiei. În cauză s-a întocmit dosar penal sub aspectul săvârșirii infracțiunii de "vătămare corporală din culpă", faptă prev. și ped. de art. 196 alin. 2, 3 și 4 C.P.